alibayram/wikipedia-40-langs huggingface dataset:
Живко (село)

Жѝвко е село в Северна България, община Габрово, област Габрово.

География 
Село Живко се намира на около 9 km север-северозападно от центъра на град Габрово и 15 km югоизточно от Севлиево. Разположено е в югозападната част на платото Стражата. Надморската височина в югозападния край на селото е около 700 – 720 m, а в североизточния намалява до около 650 – 660 m. Общинският път за селото е западно отклонение от третокласния републикански път III-4403, което продължава покрай Живко към съседното село Влайчовци и през него – до село Здравковец.

Населението на село Живко, наброявало 179 души при преброяването към 1934 г., намалява до 19 към 1992 г. и до 11 души (по текущата демографска статистика за населението) – към 2019 г. В селото има около 36 къщи.

История 
През 1951 г. дотогавашното населено място колиби Мазълите е преименувано на Живко, а през 1995 г. колиби Живко придобива статута на село..

Културни и природни забележителности 

Село Живко е в непосредствена близост до защитената зона и туристически обект „Витата стена“.

Личности 
 Иван Райков (1912 – 2002), български партизанин

Източници

Външни препратки 

Села в област Габрово
Населени места в община Габрово
Зелено дърво

Зелèно дървò е село в Северна България, община Габрово, област Габрово.

География 
Село Зелено дърво се намира на около 10 km юг-югозападно от центъра на областния град Габрово и около 1,3 km югоизточно от язовир Христо Смирненски, изграден на река Паничарка – ляв приток на река Янтра. Селото е разположено в северните подножия на Шипченската планина, по северозападния долинен склон на Белилската река, приток на Козята река, която се влива в река Паничарка. Надморската височина в северозападния край на селото достига до около 770 m и намалява до около 680 m в югоизточния.

През село Зелено дърво минава третокласният републикански път III-5006 (Габрово – курортен комплекс Узана).

Село Зелено дърво наброява 244 души към 1934 г. и 311 към 1965 г., бързо намалява до 59 към 1985 г. и наброява 27 души (по текущата демографска статистика за населението) към 2019 г.

История 
Името идва от огромна ела, която се е намирала в долния край на селото, били са необходими 4 души за да я обиколят хванати за ръце. Никой не може да каже възрастта ѝ. По време на войната в селото се укриват руски войници, които се ориентират по него. През 1940-те години елата се разцепва и половината се сгромолясва.

През 1978 г. дотогавашното населено място колиби Зелено дърво получава статут на село.

Във фондовете от масив „С“ на Държавния архив Габрово се съхраняват документи от съответни периоди на/за:
 Горско климатично училище „Д-р Тота Венкова“ – с. Зелено дърво, Габровско; фонд 765; 1940 – 1997;
 Кметство – с. Зелено дърво, Габровско; фонд 1603; 1984 – 2000.

Културни и природни забележителности 
Село Зелено дърво е разположено изцяло в пределите на Природен парк „Българка“. Заради красивата си природа, спокойствието, което предлага и близостта с местността Узана е честа дестинация за туристи от всички краища на България.

На 17 септември 2013 година в селото е открит православният параклис „Св. мъченици София, Вяра, Надежда и Любов“, изграден само за една година, изцяло със средства от дарители. На 15 май 2014 година Великотърновският митрополит Григорий освещава и дава благословията си за православния храм в село Зелено дърво. Тържествената литургия е уважена от жителите на селото, дарители и много гости.

Други 
В селото има множество къщи за гости, особено подходящи за прекарване на Коледно-Новогодишните празници.

Източници и бележки

Външни препратки 
 Фейсбук страница на селото

Села в област Габрово
Населени места в община Габрово
Златевци

Злàтевци е село в Северна България, община Габрово, област Габрово.

География 
Село Златевци се намира на около 7 km северозападно от центъра на град Габрово и около 2,5 km изток-североизточно от село Враниловци. Разположено е в широката долина югозападно от платото Стражата, между два малки притока на река Лопушница с извори в подножията на платото. Климатът е умереноконтинентален. Надморската височина в центъра на селото е около 380 m, в южния му край намалява до около 350 m, а в северния нараства до около 400 m. Общинският път за Златевци е северно отклонение в село Янковци от второкласния републикански път II-44 (Севлиево – Габрово), минава през село Милковци, а след Златевци продължава през селата Лоза и Петровци до кръстовище с пътя от село Враниловци (път II-44) до село Армените.

Населението на село Златевци, наброявало 251 души при преброяването към 1934 г., намалява до 96 към 1985 г. и до 55 души (по текущата демографска статистика за населението) към 2019 г.

История 
През 1978 г. дотогавашното населено място колиби Златевци придобива статута на село.

Във фондовете на Държавния архив Габрово се съхраняват документи от съответни периоди на/за:
 Списък на фондове от масив „K“:
– Народно начално училище – с. Златевци, Габровско; фонд 701K; 1912 – 1956;
– Народно читалище „Пробуда“ – с. Златевци, Габровско; фонд 819K; 1929 – 1944;
 Списък на фондове от масив „С“:
– Народно читалище „Пробуда“ – с. Златевци, Габровско; фонд 1061; 1947 – 1970.

Източници

Външни препратки 

Села в област Габрово
Населени места в община Габрово
Иванили

Иванѝли е село в Северна България, община Габрово, област Габрово.

География 
Село Иванили се намира на около 8 km северно от центъра на град Габрово и 19 km изток-югоизточно от Севлиево. Разположено е в централната част на платото Стражата, на около километър западно от течащата в Стражанския пролом река Янтра. Застроено е по северния долинен склон на малка река – приток на Янтра, течаща в изпъкнал на юг завой под селото. Климатът е умереноконтинентален. По високата северна част от границата на селото надморската височина варира в приблизителния интервал 410 – 440 m, а по ниската южна – в интервала 380 – 395 m. В околността има няколко пещери. На около 300 m преди вливането на притока в Янтра се намира Иваниловският водопад.

Общински път, излизащ от северния край на Габрово покрай левия бряг на Янтра, минава през селата Банковци, Гръблевци, Солари и достига Иванили, а след селото продължава през Спанци до село Кози рог, където прави връзка с третокласния републикански път III-4403.

Населението на село Иванили, наброявало 219 души при преброяването към 1934 г., намалява до 25 души към 1985 г., а по текущата демографска статистика за населението към 2019 г. наброява 9 души.

История 
През 1966 г. дотогавашното населено място колиби Иваниловци е преименувано на Иванили, а през 1995 г. колиби Иванили придобива статута на село..

Бележки

Външни препратки 

Села в област Габрово
Населени места в община Габрово
Иглика (пояснение)

Иглика може да се отнася до:
 растението Иглика
 българското женско име Иглика
 три български села:
 Иглика (Област Габрово)
 Иглика (Област Шумен)
 Иглика (Област Ямбол)
Източник (село)

Ѝзточник е село в Северна България, община Габрово, област Габрово.

География 
Село Източник се намира на около 6 km източно от центъра на град Габрово. Разположено е в югозападната част на Габровските възвишения, по източния долинен склон на извиращо под селото и течащо на север разклонение на местна река – ляв приток на река Андъка (наричана от местното население и Божанка). Климатът е умерено – континентален, отличаващ се със студена зима и сравнително топло лято. Надморската височина по западната граница на селото е около 600 m и нараства на изток. Село Източник има пътни връзки с Габрово както на запад през село Борики, така и на юг през селата Ясените и Жълтеш.

История 
През 1951 г. дотогавашното населено място колиби Попразите е преименувано на Източник, а през 1995 г. колиби Източник придобива статута на село.

Население 
Населението на село Източник наброява 117 души при преброяването към 1934 г., намалява до 6 души към 1992 г. и към 2019 г. наброява (по текущата демографска статистика за населението) 18 души.

Източници и бележки

Външни препратки 

Села в област Габрово
Населени места в община Габрово
Камещица

Кàмещица е село в Северна България, община Габрово, област Габрово.

География 
Село Камещица се намира на около 15 km запад-северозападно от центъра на град Габрово и 13 km юг-югоизточно от град Севлиево. Разположено е в подножията на Черновръшкия рид, в съседство на по около километър със селата Гъбене – на изток, Музга – на югоизток и Пенковци – на запад. Надморската височина при трафопоста в селото е около 330 m.

Общинският път през село Камещица води на изток до Гъбене, а на север прави връзка с третокласния републикански път III-4402, водещ от село Враниловци през селата Райновци, Смиловци и Гъбене към село Горна Росица.

История 
През 1978 г. дотогавашното населено място махала Камещица придобива статута на село.

В Държавния архив Габрово се съхраняват документи на/за Народно начално училище – с. Камещица, Габровско от периода 1922 – 1963 г.

Население 
Населението на село Камещица наброява 318 души при преброяването към 1934 г., нараства до 473 към 1956 г., намалява до 85 към 1992 г. и към 2019 г. наброява (по текущата демографска статистика за населението) 42 души.

Източници

Външни препратки 

Села в област Габрово
Населени места в община Габрово
Карали

Карàли е село в Северна България, община Габрово, област Габрово.

География 
Село Карали се намира на около 10 km североизточно от центъра на град Габрово и 7 km запад-югозападно от Дряново. Разположено е в източната част на платото Стражата, върху терен с общ наклон на юг. Надморската височина в северния край на Карали достига около 530 m, а в южния намалява до около 480 m. През село Карали минава общински път от село Лесичарка, който след Карали продължава през село Костенковци на североизток към връзка с третокласния републикански път III-4041 (Севлиево – Дряново).

История 
През 1966 г. дотогавашното населено място колиби Каралите е преименувано на Карали, а през 1995 г. колиби Карали придобива статута на село.

Население 
Населението на село Карали наброява 86 души при преброяването към 1934 г., намалява до 16 към 1985 г. и до 5 души (по текущата демографска статистика за населението) – към 2019 г.

Галерия

Бележки 

Села в област Габрово
Населени места в община Габрово
Киевци

Кѝевци е село в Северна България. То се намира в община Габрово, област Габрово.

География 
Село Киевци се намира на около 3 km северозападно от центъра на град Габрово. Разположено е северно край второкласния републикански път II-44 (Севлиево – Габрово), западно от габровския квартал Русевци.

История 
През 1995 г. дотогавашното населено място колиби Киевци придобива статута на село.

Изпълнителната власт в село Киевци към 2021 г. се упражнява от кметски наместник.

Тук има запазен римски път.

Население 
Населението на село Киевци наброява 95 души при преброяването към 1934 г. и намалява до 48 към 1975 г., нараства до 133 души (по текущата демографска статистика за населението) към 2019 г.

Бележки

Външни препратки 

Села в област Габрово
Населени места в община Габрово
Кметовци

Кметовци е село в Северна България. То се намира в община Габрово, област Габрово.

География 
Село Кметовци се намира на 7 км източно от Габрово по средата на пътя Габрово – Боженци. То е с добре изразен предбалкански релеф. Там се намира кметството на няколко селища около него, включително и на Боженци. През селото тече река Божана, която го разделя на две части – Болтата е тази по поречието, а Кметовци е в горната част на поречието.

Културни и природни забележителности 
Забележително запазен от Възраждането, свидетелство на високите инженерни умения на българските майстори строители, ползван най-пълноценно и до днес, е старият каменен двуарков мост на с. Кметовци над река Божана на пътя към Боженци и Трявна. Той, както свидетелства удивляващият с каменната си резба паметен строителен надпис, е построен от уста Минчо Богданов-стари, брат му Иван и майка им Злата в 1872 г.

В селото има развит самодеен фолклорен състав, читалище и почивна база -„Фенерите“ във възрожденски стил с всички удобства.

Природно богатство са борови, букови и габърови масиви, и чистата вода.

Външни препратки 
 Фенерите - Хотел-ресторант 
 Настаняване в Кметовци - сайт за АИР Боженци
 Хотелски комплекс Боженци

Села в област Габрово
Населени места в община Габрово
Кметчета

Кметчета е село в Северна България. То се намира в община Габрово, област Габрово.

География 
Село Кметчета се намира на около 9 km север-североизточно от центъра на град Габрово, 3 km северно от село Донино и 8 km югозападно от Дряново. Разположено е в източната част на платото Стражата, в близост със селата Велковци от запад и Лесичарка от изток. Надморската височина в южния край на селото е около 525 – 530 m, а в северния намалява до около 500 m. Общински път, започващ от кръстовище в село Велково с третокласния републикански път III-5002, минава през село Кметчета и след село Лесичарка на изток прави връзка с първокласния републикански път I-5 (Русе – Велико Търново – Дряново – Габрово – Казанлък – ГКПП Маказа - Нимфея), частично съвпадащ с Европейски път Е85.

Население 
Населението на село Кметчета наброява 50 души при преброяването към 1934 г., намалява до 4 към 1992 г. и наброява 8 души (по текущата демографска статистика за населението) към 2019 г.

Бележки

Външни препратки 

Села в област Габрово
Населени места в община Габрово
Кози рог

Кòзи рог е село в Северна България, община Габрово, област Габрово.

География 
Село Кози рог се намира на около 9 km север-северозападно от центъра на град Габрово, 6 km североизточно от село Враниловци и 15 km югоизточно от Севлиево. Разположено е в западната част на платото Стражата, в малка котловина, отворена на изток. Надморската височина в ниския южен край на селото е около 480 – 500 m, на площада западно от църквата е около 518 m, а по склона на северозапад нараства до около 600 m. Южно покрай селото тече на изток малък приток на река Янтра.

През Кози рог минава третокласният републикански път III-4403. Той води от град Габрово на север през селата Рязковци, Седянковци, Ветрово, Читаковци, Шипчените и Сейковци до Кози рог, а на север от селото се свързва с третокласния републикански път III-4041.

Населението на село Кози рог, наброявало 636 души при преброяването към 1934 г., намалява постепенно до 140 към 1992 г. и към 2019 г. наброява (по текущата демографска статистика за населението) 54 души.

История 
Към село Кози рог са присъединени колибите Ингелиновци, Поповци и Рендевци.

Обществени институции 
Изпълнителната власт в село Кози рог към 2020 г. се упражнява от кметски наместник.

В селото към 2020 г. има:
 действащо читалище „Пробуда – 1928“;
 православна църква „Рождество Богородично“.

Източници

Външни препратки 

Села в област Габрово
Населени места в община Габрово
Колишовци

Колишòвци е село в Северна България, община Габрово, област Габрово.

География 
Село Колишовци се намира на около 11 km североизточно от центъра на град Габрово и 6 km югозападно от Дряново. Разположено е в източната част на платото Стражата, върху горист склон с общ наклон на югоизток. Надморската височина в северния край на Колишовци достига около 500 m, в югозападния намалява до около 480 m, а в югоизточния – до около 450 m. До село Колишовци води черен път от близкото село Костенковци на изток.

Населението на село Колишовци, наброявало 74 души при преброяването към 1934 г., намалява до 13 към 1965 г., а към 2001 г. остава без постоянно живеещо население. От 2014 г. по текущата демографска статистика за населението се съобщава наличие на такова население, като към 2019 г. то е 9 души.

История 
През 1995 г. дотогавашното населено място колиби Колишовци придобива статута на село..

Бележки

Външни препратки 

Села в област Габрово
Населени места в община Габрово
Обезлюдени селища в България
Копчелиите

Копчелѝите е село в Северна България, община Габрово, област Габрово.

География 
Село Копчелиите се намира на около 5 km североизточно от центъра на град Габрово и по-малко от километър от първокласния републикански път I-5 (Русе – Велико Търново – Дряново – Габрово – Казанлък – ГКПП Маказа - Нимфея), минаващ през съседното на север село Донино. Климатът е умерено – континентален, отличаващ се със студена зима и сравнително топло лято. Разположено е в прехода между платото Стражата от север и Габровските възвишения от юг, в направление запад – изток по склон с предимно умерен наклон на юг-югозапад. Надморските височини варират по северната му граница между около 500 m на северозапад и 520 m на североизток, а по южната му граница – между около 465 m на югозапад и 505 m на югоизток.

Селото има непосредствена връзка с минаващия източно край него третокласен републикански път III-5522, водещ от Донино през селата на юг – Иванковци и Орловци, до южния квартал „Беленци“ на Габрово.

Населението на село Копчелиите, наброявало 211 души към 1934 г., след минимум в числеността от 50 души към 1992 г. и известно нарастване през следващите години, към 2019 г. наброява (по текущата демографска статистика за населението) 61 души.

История 
През 1995 г. дотогавашното населено място колиби Копчелиите придобива статута на село..

Обществени институции 
Село Копчелиите към 2020 г. е в състава на кметство Донино.

В селото към 2020 г. има:
 действащо читалище „Развитие – Пенчо Дамянов – 2017“;
 православна църква „Свети Димитър“.

Източници

Външни препратки 

Села в област Габрово
Населени места в община Габрово
Костадините

Костадѝните е село в Северна България, община Габрово, област Габрово.

География 
Село Костадините се намира на едно от северните разклонения на Шипченската планина, на около 7 km юг-югоизточно от центъра на град Габрово и около 2 km източно от габровския квартал Любово. Застроено е високо по южния долинен склон на малък десен приток на река Янтра, течащ откъм село Баланите. Надморските височини в Костадините са в интервала от около 633 m в североизточния край до около 680 m – в западния и южния. Пътят до село Костадините идва от село Богданчовци през село Баланите.

История 
През 1995 г. дотогавашното населено място колиби Костадините придобива статута на село..

Население 
Населението на село Костадините наброява 69 души към 1934 г., след минимум в числеността от трима души към 1985 г. и известно нарастване през следващите години, към 2019 г. наброява (по текущата демографска статистика за населението) 12 души.

Бележки

Външни препратки 

Села в област Габрово
Населени места в община Габрово
Лоза (село)

Лозà е село в Северна България, община Габрово, област Габрово.

География 
Село Лоза се намира на около 8 km северозападно от центъра на град Габрово и около 2 km североизточно от село Враниловци, в близост със селата Златевци от изток и Петровци от запад. Разположено е в подножията на западната част на платото Стражата, между два малки притока на река Лопушница. Климатът е умереноконтинентален. Надморската височина нараства от около 355 m в южния край на селото до около 395 m в северния му край. Общинският път за Лоза е северно отклонение в село Янковци от второкласния републикански път II-44 (Севлиево – Габрово), минава през селата Милковци и Златевци, а след Лоза продължава през село Петровци до кръстовище с пътя от село Враниловци до село Армените.

Населението на село Лоза, наброявало 186 души при преброяването към 1934 г., намалява до 60 към 1992 г. и до 32 души (по текущата демографска статистика за населението) към 2019 г.

История 
През 1951 г. дотогавашното населено място колиби Саламаните е преименувано на Лоза, а през 1995 г. колиби Лоза придобива статута на село..

Бележки

Външни препратки 

Села в област Габрово
Населени места в община Габрово
Малини (село)

Малини е село в Северна България.
То се намира в община Габрово, област Габрово.

География 
Село Малини се намира в планински район.

История 
По всяка вероятност селото е възникнало в средата на 19 век. Първото му известно име е Живодери – до 1944 г. Легендата разказва, че по време на Руско-Турската освободителна война някакъв си турски големец бил гонен от „народния гняв“. Минавайки през сегашното село Борики, местното население го изтървало и поради това получило името „Калпазани“. Когато турчинът стигнал до малкото селце, хората го хванали и жив го одрали, от там и името „Живодери“. Името Малини е дадено не напразно, над селото по времето на социализма е имало около 60 декара насаждения с малини, от които днес е останал само споменът.

Бележки

Външни препратки 

Села в област Габрово
Населени места в община Габрово
Междени

Мèждени (срещано и като Междене) е село в Северна България, община Габрово, област Габрово.

География 
Село Междени се намира на около 9 km север-североизточно от центъра на град Габрово и 11 km запад-югозападно от Дряново. Разположено е в източната част на платото Стражата, към северния ѝ край, върху терен с общ наклон на югозапад. На около 1,5 km западно от селото тече в Стражанския пролом река Янтра. Надморската височина в центъра на Междени е около 570 m. До село Междени води общински път, който излиза на север от Габрово край десния бряг на Янтра, минава през село Джумриите, при село Мичковци прави връзка с третокласния републикански път III-5002 и продължава през село Узуните до Междени.

Населението на село Междени, наброявало 317 души при преброяването към 1934 г., намалява до 71 към 1992 г. и до 30 души (по текущата демографска статистика за населението) – към 2019 г.

История 
През 1995 г. дотогавашното населено място колиби Междени придобива статута на село..

Във фондовете на Държавния архив Габрово се съхраняват документи от съответни периоди на/за:
 Списък на фондове от масив „K“:
– Всестранна кооперация – с. Междене, Габровско; фонд 162; 1932 – 1955;
– Народно начално училище – с. Междене, Габровско; фонд 356K; 1896 – 1961;
 Списък на фондове от масив „С“:
– Народно начално училище – с. Междене, Габровско; фонд 339; 1944 – 1965.

В село Междени към 2018 г. има действащо читалище „Просвета – 1922“.

Културни и природни забележителности 
В селото има запазени стари къщи, някои на повече от 2 века, с основи от камък, с дървени тераси и покриви, покрити с каменни плочи. В околностите на селото цъфтят редки диви цветя – иглика и божур.

Бележки

Външни препратки 

Села в област Габрово
Населени места в община Габрово
Мечковица

Мèчковица е село в Северна България, община Габрово, област Габрово.

География 
Село Мечковица се намира на около 7 km югозападно от центъра на град Габрово. Разположено е в югоизточната част на Черновръшкия рид. Надморската височина в центъра на селото е около 550 m, в южния край нараства до около 590 m, а в северния намалява до около 520 m.

Общинският път до Мечковица е южно отклонение при габровския квартал Гачевци от третокласния републикански път III-4404, което минава през цялата крайна северна част на селото и след село Пъртевци води и до село Геновци.

История 
През 1995 г. дотогавашното населено място колиби Мечковица придобива статута на село..

Население 
Населението на село Мечковица наброява 120 души при преброяването към 1934 г. и намалява до 17 към 1985 г., след увеличение до 49 към 2001 г. наброява към 2019 г. (по текущата демографска статистика за населението) 10 души.

Източници и бележки

Външни препратки 

Села в област Габрово
Населени места в община Габрово
Милковци

Мѝлковци е село в Северна България, община Габрово, област Габрово.

География 
Село Милковци се намира на около 7 km северозападно от центъра на град Габрово и 2,5 km изток-североизточно от село Враниловци. Разположено е в южните поли на западната част на платото Стражата, изтеглено в направление югозапад – североизток. Надморската височина нараства от около 360 m в югозападния му край до около 385 m в североизточния.

Общинският път за село Милковци е северно отклонение в село Янковци от второкласния републикански път II-44 (Севлиево – Габрово), който след Милковци минава през селата Златевци, Лоза и Петровци до кръстовище с пътя от село Враниловци (път II-44) до село Армените.

История 
През 1995 г. дотогавашното населено място колиби Милковци придобива статута на село.

Население 
Населението на село Милковци наброява 103 души при преброяването към 1934 г. и намалява до 36 към 1985 г., след увеличение до 52 към 2001 г. наброява към 2019 г. (по текущата демографска статистика за населението) 33 души.

Източници и бележки

Външни препратки 

Села в област Габрово
Населени места в община Габрово
Михайловци

Михàйловци е село в Северна България, община Габрово, област Габрово.

География 
Село Михайловци се намира на около 11 km западно от град Габрово, 3 km изток-югоизточно от село Гъбене и километър източно от село Борското. Разположено е в северните подножия на Черновръшкия рид. Общинският път до Михайловци е южно отклонение от третокласния републикански път III-4402 в село Райновци, който на север в село Враниловци прави връзка с второкласния републикански път II-44 (Севлиево – Габрово). Село Михайловци е изтеглено в цялата си дължина в приблизително направление запад – изток около този общински път, който в границите му е негова главна улица. Дере напречно на улицата разделя селото на две почти еднакви по размер части – западна и източна. Надморската височина на улицата при дерето е около 370 m, а преобладаващият наклон в селото е на север.

История 
През 1995 г. дотогавашното колиби Михайловци придобива статута на село..

Население 
Населението на село Михайловци наброява 142 души при преброяването към 1934 г., намалява до 42 към 1992 г., а към 2019 г. наброява (по текущата демографска статистика за населението) 21 души.

Източници 

Села в област Габрово
Населени места в община Габрово
Мичковци

Мѝчковци е село в Северна България, община Габрово, област Габрово.

География 
Село Мичковци се намира на около 7 km север-североизточно от центъра на град Габрово, 3 km северозападно от село Донино и 12 km югозападно от Дряново. Разположено е в западния край на източната част на платото Стражата, 600 – 700 m източно от река Янтра, течаща в Стражанския пролом. Преобладаващият наклон на терена е приблизително на запад-югозапад. Надморската височина в източния край на селото е около 530 m и намалява към западния му край до около 470 m.

Третокласният републикански път III-5002, водещ от Донино на север, минава край Мичковци, през селата Велковци, Скалско и Славейково и в село Гостилица се свързва с третокласния републикански път III-609. В югоизточния край на Мичковци третокласният път има кръстовище с улица от селото и с два общински пътя – на север през село Узуните до село Междени и на югозапад към село Джумриите.

Населението на село Мичковци, наброявало 208 души при преброяването към 1934 г., намалява до минимума си 30 към 1992 г. и след известно нарастване през следващите години наброява 43 души (по текущата демографска статистика за населението) към 2019 г.

История 
През 1951 г. към дотогавашното село Мичковци са присъединени колиби Ставреците.

В Държавния архив – Габрово, се съхраняват документи на/за:
 Списък на фондове от масив „K“:
– Църковно настоятелство при църква „Света Богородица“ – с. Мичковци, Габровско от периода 1873 – 1948 г. (фонд 236K);
– Народно начално училище – с. Мичковци, Габровско от периода 1924 – 1959 г. (фонд 271K);
 Списък на фондове от масив „С“:
– Народно начално училище – с. Мичковци, Габровско от периода 1944 – 1960 г. (фонд 220);
– Трудово кооперативно земеделско стопанство (ТКЗС) „Нов живот“ – с. Мичковци, Габровско от периода 1958 – 1959 г. (фонд 517);
– Народно читалище „Пробуда“ – с. Мичковци, Габровско от периода 1926 – 1971 г. (фонд 1062).

В селото към 2020 г. има православна църква „Рождество Богородично“.

По времето на Второто Българско царство на мястото на днешното село е съществувала крепостта Мицекия (Mitzejcia, Mitschka).

Източници

Външни препратки 

Села в област Габрово
Населени места в община Габрово
Мрахори

Мрахòри е село в Северна България. То се намира в община Габрово, област Габрово.

География 
Село Мрахори се намира на около 6 km северозападно от центъра на град Габрово. В близко съседство са му селата Поповци от юг, Пецовци от запад и Гледаци от изток. Разположено е в южните подножия на платото Стражата. Надморската височина в северния край на селото е около 420 m, а в южния – около 380 m. Мрахори има пътна връзка на юг през село Поповци с второкласния републикански път II-44 (Севлиево – Габрово).

История 
През 1966 г. дотогавашното населено място колиби Мрахорите е преименувано на Мрахори, а през 1995 г. колиби Мрахори придобива статута на село..

Население 
Населението на село Мрахори наброява 119 души при преброяването към 1934 г. и намалява до 20 към 1985 г., след малко увеличение на числеността през следващите години наброява 37 души (по текущата демографска статистика за населението) към 2019 г.

Източници и бележки

Външни препратки 

Села в област Габрово
Населени места в община Габрово
Музга

Му̀зга е село в Северна България, Община Габрово, област Габрово.

География 
Село Музга се намира на около 14 km запад-северозападно от центъра на град Габрово и 15 km юг-югоизточно от Севлиево. Разположено е в северните подножия на Черновръшкия рид, в долината на река Липа, десен приток на река Росица. През Музга минава третокласният републикански път III-4404, на изток водещ през селата Дебел дял и Трънито към Габрово, а на север към село Гъбене и връзка с третокласния републикански път III-4402. В границите на Музга път III-4402 е и негова главна улица. Надморската височина в центъра на селото при кметството е около 315 m. По долинните склонове надморската височина нараства на места – на запад до 370 m, а на изток до 350 m. На пътя при влизането в селото от юг височината е около 350 m, а към излизането на север намалява до около 310 m.

Населението на село Музга, наброявало 638 души при преброяването към 1934 г. и намаляло до 115 към 1992 г., наброява 66 души (по текущата демографска статистика за населението) към 2019 г.

История 
През 1978 г. дотогавашното населено място махала Музга придобива статута на село..

В Държавния архив Габрово се съхраняват документи на/за Начално училище – с. Музга, Габровско от периода 1925 – 1970 г.

Забележителности 
През Музга минават:
– Маршрутът към Осеникова поляна – лобното място на Митко Палаузов;
– Пътят на четата на Цанко Дюстабанов, който всяка година ентусиасти преминават в организиран поход, наречен „По стъпките на Цанко Дюстабанов“; походът към 2012 г. е провеждан 11 пъти; районът е много богат на всякакви видове билки и много видове гъби.

Редовни събития 
Събор на селото на Петдесетница.

Източници и бележки 

Села в област Габрово
Населени места в община Габрово
Малуша (село)

Мàлуша е село в Северна България, община Габрово, област Габрово.

География 
Село Малуша се намира на около 8 km юг-югозападно от центъра на град Габрово и около 2 km на изток от язовир Христо Смирненски, изграден на река Паничарка – ляв приток на река Янтра. Селото е разположено в северните подножия на Шипченската планина. Надморската височина в центъра му е около 654 m, преобладаващият наклон е на североизток, накъдето слиза долината на малък поток, извиращ под селото и вливащ се на около километър от него в Козята река, която е десен приток на река Паничарка.

Общински път свързва Малуша със село Стоманеците на юг и с третокласния републикански път III-5006 (Габрово – курортен комплекс Узана).

Село Малуша наброява 60 души към 1934 г., намалява до трима души към 1985 г., а след малко нарастване през следващите години намалява до 6 души (според данните по текущата демографска статистика за населението) към 2019 г.

История 
През 1934 г. дотогавашното село Гърците е преименувано на Гръдците. През 1950 г. село Гръдците е преименувано на Малуша. През 1971 г. село Малуша е закрито и присъединено към Габрово. През 1981 г. селото е отделено от град Габрово и възстановено, без собствено землище.

Източници и бележки 

Села в област Габрово
Населени места в община Габрово
Овощарци

Овощàрци е село в Северна България, община Габрово, област Габрово.

География 
Село Овощарци се намира на около 6 km източно от центъра на град Габрово, по излизащия от квартал Стефановци на Габрово общински път през село Орловци, който след Овощарци продължава до село Калчовци. Разположено е в западните разклонения на Габровските височини, в землището на село Кметовци. Надморската височина в центъра на селото е около 483 m.

Населението на Овощарци към 1934 г. е 70 души, към 1985 г. намалява до трима, като същата численост има и към 2019 г.

История 
През 1995 г. дотогавашното населено място колиби Овощарци придобива статута на село.

Изпълнителната власт в село Овощарци към 2020 г. се упражнява от кметски наместник.

Бележки

Външни препратки 

Села в област Габрово
Населени места в община Габрово
Орловци

Орлòвци е село в Северна България, община Габрово, област Габрово.

География 
Село Орловци се намира на около 4 km изток-североизточно от центъра на град Габрово. До селото води излизащият от квартал Стефановци на Габрово общински път, който след Орловци продължава през село Овощарци до село Калчовци. През Орловци минава третокласният републикански път III-5522, водещ на север до село Донино, а на юг – до габровския квартал Беленци. Орловци е разположено в западните разклонения на Габровските височини, в землището на село Копчелиите. Надморската височина в югозападната част на селото е около 580 m, а в североизточната варира между 530 и 560 m.

Населението на Орловци към 1934 г. е 257 души, към 1992 г. намалява до 30, а към 2019 г. – до 21 души.

В селото има 4 – 5 кладенеца, както и естествени извори.

История 
През 1951 г. дотогавашните населени места колиби Обретковци и колиби Оролевите са слети и е образувано село Орловци.

Във фондовете на Държавния архив Габрово се съхраняват документи от съответни периоди на/за:
 Списък на фондове от масив „K“: Народно начално училище – с. Обрятковци (с. Орловци), Габровско; фонд 680K; 1910 – 1957;
 Списък на фондове от масив „С“: Народно читалище „Пробуда“ – с. Орловци, Габровско; фонд 885; 1941 – 1970.

Културни и природни забележителности 
 В центъра на с. Орловци е издигнат паметник в чест на загиналите партизани и ятаци.
 На около 150 метра извън селото се намира запазено към 2011 г. скривалище, в което са се укривали действащи партизани от Габровско-Севлиевския отряд.

Личности 
 Христо Орловски (1912 – ?), политик от БКП.

Източници

Външни препратки 

Села в област Габрово
Населени места в община Габрово
Парчовци

Пàрчовци (срещано и Парчевци) е село в Северна България, община Габрово, област Габрово.

География 
Село Парчовци се намира на около 8 km север-северозападно от град Габрово, 18 km югоизточно от Севлиево и по-малко от километър западно от село Иванили. Разположено е в централната част на платото Стражата, на около 1,5 – 2 km западно от течащата в Стражанския пролом река Янтра. Застроено е по южния долинен склон на малка река – приток на Янтра. Климатът е умереноконтинентален. По високата южна част от границата на селото надморската височина достига 480 – 490 m, а по ниската северна намалява до 420 m. На около 300 m преди вливането на притока в Янтра се намира Иваниловският водопад.

Общинският път до село Парчовци е южно отклонение в участъка Солари – Иванили от общинския път, излизащ от северния край на Габрово покрай левия бряг на Янтра и минаващ през селата Банковци, Гръблевци, Солари, Иванили и Спанци до село Кози рог, където прави връзка с третокласния републикански път III-4403.

Населението на село Парчовци, наброявало 242 души при преброяването към 1934 г., намалява до 28 души към 1985 г., а по текущата демографска статистика за населението към 2019 г. наброява 11 души.

История 
Според предания, първият заселник на тази местност се казвал дядо Парчо и впоследствие селището е наречено на него.

През 1995 г. дотогавашното населено място колиби Парчовци придобива статута на село..

Във фондовете на Държавния архив Габрово се съхраняват документи от съответни периоди на/за:
 Списък на фондове от масив „K“:
– Народно читалище „Просвета“ – с. Парчевци, Габровско; фонд 383K; 1929 – 1944;
– Народно начално училище – с. Парчевци, Габровско; фонд 481K; 1928 – 1944;
 Списък на фондове от масив „С“:
– Народно първоначално училище „Васил Левски“ – с. Парчевци, Габровско; фонд 897; 1945 – 1967.

Сградата на действалото, вероятно до 1967 г., училище, в което са се учели децата и от съседните околни села, намираща се в окаяно състояние, през 2005 г. е продадена на търг от областната управа и благодарение на това е станало възможно да бъде съхранена в автентичния си вид с цената на много труд и средства.

Източници

Външни препратки 

Села в област Габрово
Населени места в община Габрово
Пейовци

Пèйовци е село в Северна България, община Габрово, област Габрово.

География 
Село Пейовци се намира на около 7 km западно от центъра на град Габрово и 19 km югоизточно от град Севлиево. Разположено е по северен склон в североизточните подножия на Черновръшкия рид, в непосредствено съседство със селата Гарван от изток и Николчовци от запад. Надморската височина в селото достига до около 400 m на юг и намалява до около 365 m на север.

До село Пейовци води общински път, който е южно отклонение при село Поповци от второкласния републикански път II-44 (Севлиево – Габрово), минаващо през селата Гергини и Гарван, а след Пейовци продължава до село Николчовци.

История 
През 1995 г. дотогавашното населено място колиби Пейовци придобива статута на село.

Население 
Населението на село Пейовци наброява 70 души при преброяването към 1934 г. и 88 – към 1946 г., намалява до 10 към 1985 г., а след известно нарастване през следващите години отново намалява и към 2019 г. наброява (по текущата демографска статистика за населението) 9 души.

Източници

Външни препратки 

Села в област Габрово
Населени места в община Габрово
Пенковци

Пèнковци е село в Северна България, община Габрово, област Габрово.

География 
Село Пенковци се намира на около 16 km запад-северозападно от центъра на град Габрово и 13 km юг-югоизточно от град Севлиево. Разположено е в подножията на Черновръшкия рид, в съседство със селата Камещица – на около километър на изток и Кастел – на около 2 km на югозапад. Надморската височина в южния край на централна част на селото достига около 335 m, а в северозападния и североизточния му краища намалява до около 295 m.

Село Пенковци има пътна връзка през село Камещица със село Гъбене и с третокласния републикански път III-4402, който води от село Враниловци през селата Райновци, Смиловци и Гъбене към село Горна Росица.

Население 
Населението на село Пенковци наброява 185 души при преброяването към 1934 г., намалява до 46 към 1985 г. и към 2019 г. наброява (по текущата демографска статистика за населението) 9 души.

История 
През 1995 г. дотогавашното населено място махала Пенковци придобива статута на село.

Източници и бележки

Външни препратки 

Села в област Габрово
Населени места в община Габрово
Петровци

Пèтровци е село в Северна България, община Габрово, област Габрово.

География 
Село Петровци се намира на около 8 km северозападно от центъра на град Габрово, 16 km югоизточно от Севлиево и около 1,5 km североизточно от село Враниловци, в близост със селата Лоза от изток и Армените от северозапад. Разположено е в подножията на западната част на платото Стражата, между две разклонения на малък приток на река Лопушница. Климатът е умереноконтинентален. Надморската височина нараства от около 340 m в южния край на селото до около 360 m в северния му край. Общинският път през Петровци е северно отклонение в село Янковци от второкласния републикански път II-44 (Севлиево – Габрово), минава през селата Милковци, Златевци и Лоза, а след Петровци продължава до кръстовище с пътя от село Враниловци до село Армените.

История 
През 1995 г. дотогавашното населено място колиби Петровци придобива статута на село.

Население 
Населението на село Петровци наброява 71 души при преброяването към 1934 г., намалява до 16 към 1985 г. и до трима души (по текущата демографска статистика за населението) към 2019 г.

Източници и бележки

Външни препратки 

Села в област Габрово
Населени места в община Габрово
Пецевци

Пèцевци (старо: Пецовци) е село в Северна България, община Габрово, област Габрово.

География 
Село Пецевци се намира на около 6 km северозападно от центъра на град Габрово, в близост със селата Чавеи от югозапад, Мрахори от изток и Поповци от югоизток. Разположено е в подножията на западната част на платото Стражата. Климатът е умереноконтинентален. Надморската височина нараства от около 370 – 380 m в южния край на селото до около 400 – 410 m в северния му край. Общинският път през Пецевци излиза от село Поповци на северозапад, а след село Пецевци минава през село Чавеи до връзка на юг с второкласния републикански път II-44 (Севлиево – Габрово).

Населението на село Пецевци наброявало 136 души при преброяването към 1934 г., намалява до 35 към 1985 г. и 31 души (по текущата демографска статистика за населението) към 2019 г.

История 
През 1995 г. дотогавашното населено място колиби Пецовци придобива статута на село.

Културни и природни забележителности 
Светеното дърво – най-старото дърво в края под Витите скали. Със своите размери, дебелина в дънера повече от 400 cm, асиметрична корона 12 m на юг и 6 m по север, възраст повече от 300 години, то няма равно в района. Височината му е около 18 m, като върхът е унищожен (изгорял) от паднала някога мълния.

Източници и бележки

Външни препратки 
 „Светеното дърво" – така местните хора наричат този 300-годишен дъб; dariknews.bg, 29 октомври 2016

Села в област Габрово
Населени места в община Габрово
Попари

Попàри е село в Северна България, община Габрово, област Габрово.

География 
Село Попари се намира на около 5 km север-североизточно от центъра на град Габрово. Разположено е високо по десния долинен склон на река Янтра, течаща в Стражанския пролом, на около 700 m от реката. Надморската височина в центъра на селото е около 500 m. Пътят до Попари е източно отклонение при село Джумриите от общинския път, излизащ от Габрово на север край десния бряг на Янтра и водещ до село Мичковци и връзка с третокласния републикански път III-5002.

История 
През 1966 г. дотогавашното населено място колиби Попарите е преименувано на Попари, а през 1995 г. колиби Попари придобива статута на село.

Население 
Населението на село Попари наброява 51 души при преброяването към 1934 г. и намалява до 5 към 1975 г., от 2011 до 2019 г. е без постоянно живеещо население.

Източници и бележки

Външни препратки 

Села в област Габрово
Населени места в община Габрово
Прахали

Прахàли е село в Северна България, община Габрово, област Габрово.

География 
Село Прахали се намира на около 5 km северозападно от центъра на град Габрово, в близко съседство със селата Гледаци от запад, Гайтаните от югоизток и Дивеци от юг. Разположено е в южните подножия на платото Стражата. Надморската височина в южния край на селото варира между 395 m и 410 m и нараства на север до около 410 – 425 m.

На юг Прахали има пътна връзка през село Поповци с второкласния републикански път II-44 (Севлиево – Габрово), на запад – със село Гледаци, а на изток – със село Дивеци.

История 
През 1966 г. дотогавашното населено място колиби Прахалите е преименувано на Прахали, а през 1995 г. колиби Прахали придобива статута на село..

Население 
Населението на село Прахали наброява 142 души при преброяването към 1934 г., намалява до 54 към 1985 г. и до 34 души (по текущата демографска статистика за населението) към 2019 г.

Източници и бележки

Външни препратки 

Села в област Габрово
Населени места в община Габрово
Пъртевци

Пъ̀ртевци е село в Северна България, община Габрово, област Габрово.

География 
Село Пъртевци се намира на около 7 km югозападно от центъра на град Габрово. Разположено е в югоизточната част на Черновръшкия рид. Надморската височина в южния край на селото достига до около 600 m, а в северния намалява до около 540 m.

Общинският път до село Пъртевци е южно отклонение при габровския квартал Гачевци от третокласния републикански път III-4404, минаващо през село Мечковица, а след Пъртевци води на запад до село Геновци.

История 
През 1995 г. дотогавашното населено място колиби Пъртевци придобива статута на село.

Население 
Населението на село Пъртевци наброява 76 души при преброяването към 1934 г. и намалява до 7 към 1985 г., след увеличение до 14 през следващите години, наброява към 2019 г. (по текущата демографска статистика за населението) 10 души.

Източници и бележки

Външни препратки 

Села в област Габрово
Населени места в община Габрово
Раховци

Рàховци (срещано и като Раховците) е село в Северна България, община Габрово, област Габрово.

География 
Село Раховци се намира на около 8 km североизточно от центъра на град Габрово, 9 km югозападно от град Дряново и 2 km североизточно от село Донино. Разположено е в югоизточните подножия на платото Стражата. Южно край селото минава първокласният републикански път I-5 (Русе – Велико Търново – Дряново – Габрово – Казанлък – ГКПП Маказа - Нимфея), частично съвпадащ с Европейски път Е85. Климатът е умереноконтинентален, отличаващ се със студена зима и сравнително топло лято. Релефът е с преобладаващ наклон на юг. Надморската височина при границата на селото от север достига около 500 m, при границата от юг се променя в интервала 440 – 460 m, а при църквата е около 476 m.

Общински път води на север от Раховци към село Лесичарка с дясно отклонение до село Драгомани.

Населението на село Раховци, наброявало 114 души към 1934 г., намалява до 54 към 1985 г. и след възходящи и низходящи промени в числеността през следващите години, към 2019 г. наброява (по текущата демографска статистика за населението) 43 души.

История 
През 1995 г. дотогавашното населено място колиби Раховци придобива статута на село.

Във фондовете на Държавния архив Габрово се съхраняват документи от съответни периоди на/за:
 Списък на фондове от масив „K“:
– Църковно настоятелство при църква „Света Богородица“ – с. Раховци, Габровско; фонд 238K; 1910 – 1948;
– Народно начално училище – с. Раховци, Габровско; фонд 270K; 1899 – 1952;
 Списък на фондове от масив „С“: Народно читалище „Развитие“ – с. Раховците, Габровско; фонд 878; 1951 – 1971.

Обществени институции 
В село Раховци към 2020 г. има църква „Въведение Богородично“.

Източници и бележки

Външни препратки 

Села в област Габрово
Населени места в община Габрово
Рачевци

Рàчевци е село в Северна България, община Габрово, област Габрово.

География 
Село Рачевци се намира на около 4 km запад-северозападно от центъра на град Габрово. Разположено е по северен склон в североизточните подножия на Черновръшкия рид. Надморската височина в северния край на селото е около 375 m, а в южния нараства до около 420 – 430 m.

До село Рачевци води ляво отклонение от общинския път, който тръгва от кръстовище в село Поповци с второкласния републикански път II-44 (Севлиево – Габрово) на юг за селата Гергини, Гарван, Пейовци и Николчовци.

История 
През 1995 г. дотогавашното населено място колиби Рачевци придобива статута на село.

Население 
Населението на село Рачевци наброява 134 души при преброяването към 1934 г., намалява до 16 към 1985 г. и към 2019 г. наброява (по текущата демографска статистика за населението) 26 души.

Източници и бележки

Външни препратки 

Села в област Габрово
Населени места в община Габрово
Редешковци

Рèдешковци е село в Северна България, община Габрово, област Габрово.

География 
Село Редешковци се намира на около 7 km изток-североизточно от центъра на град Габрово и около километър югоизточно от село Кметовци. Разположено е в западната част на Габровските възвишения, откъм десния бряг на река Андъка. Територията на селото е прилежаща със западната си граница към третокласния републикански път III-5524, водещ от село Донино на югоизток през селата Болтата, Черневци и Трапесковци до село Боженците. Надморската височина край пътя е около 440 m, а в източния край на селото нараства до около 470 – 475 m.

История 
През 1995 г. дотогавашното населено място колиби Редешковци придобива статута на село.

Население 
Село Редешковци наброява 13 души при преброяването към 1934 г. и трима към 2000 г., от 2001 г. до 2019 г. е без постоянно живеещо население.

Източници и бележки

Външни препратки 

Села в област Габрово
Населени места в община Габрово